Broj: 01-04-4-102-1/25

Datum: 17.01.2025. godine

Na osnovu člana 33. Statuta Općine Stari Grad Sarajevo („Službene novine Kantona Sarajevo“, broj: 20/24) i člana 5. i 6. Pravilnika o kriterijima i načinu dodjele bespovratnih finansijskih sredstava namijenjenih mladima na području Općine Stari Grad Sarajevo za refundiranje dijela troškova za polaganje vozačkog ispita „B“ kategorije („Službene novine Kantona Sarajevo“, broj: 14/24), Općinski načelnik putem Službe za obrazovanje, kulturu, sport i mlade, raspisuje

**JAVNI POZIV**

 **za dodjelu bespovratnih finansijskih sredstava namijenjenih mladima na području Općine Stari Grad Sarajevo za refundiranje dijela troškova za polaganje vozačkog ispita**

**„B“ kategorije**

**I - PREDMET JAVNOG POZIVA**

Predmet ovog Javnog poziva je dodjela bespovratnih finansijskih sredstava namijenjenih mladima na području Općine Stari Grad Sarajevo za refundiranje dijela troškova za polaganje vozačkog ispita „B“ kategorije.

**II – KRITERIJI ZA DODJELU FINANSIJSKIH SREDSTAVA**

Pravo na dodjelu bespovratnih finansijskih sredstava za refundiranje dijela troškova polaganja vozačkog ispita „B“ kategorije mogu ostvariti osobe koje ispunjavaju sljedeće kriterije:

* Da su osobe starosti od 18 do navršenih 30 godina života;
* Da imaju prebivalište na području Općine Stari Grad Sarajevo, najmanje tri godine do podnošenja zahtjeva;
* Da se sredstva za refundiranje troškova traže za prvo sticanje vozačke dozvole „B“ kategorije;
* Da je vozačka dozvola stečena prvi put u toku godine na koju se Javni poziv odnosi;
* Da osoba nije prethodno ostvarivala pravo za dodjelu bespovratnih sredstava u skladu sa odredbama Pravilnika.

Sredstva za dodjelu bespovratnih finanijskih sredstava predviđena su Budžetom Općine Stari Grad Sarajevo za 2025. godinu i raspoređivat će se u skladu sa odredbama Pravilnika o kriterijima i načinu dodjele bespovratnih finanijskih sredstava namijenjenih mladima na području Općine Stari Grad Sarajevo za refundiranje dijela troškova za polaganje vozačkog ispita „B“ kategorije („Službene novine Kantona Sarajevo“, broj: 14/24).

**III – DOKUMENTACIJA KOJOM SE DOKAZUJU OPĆI USLOVI IZ TAČKE II OVOG**

 **JAVNOG POZIVA**

Uz prijavu neophodno je priložiti sljedeće dokumente (originale ili ovjerene kopije):

1. Izvod iz matične knjige rođenih;
2. CIPS prijava prebivališta (ne starije od 3 mjeseca do dana podnošenja prijave);
3. Uvjerenje o kretanju (ne starije od 3 mjeseca do dana podnošenja prijave);
4. Ovjerenu fotokopiju vozačke dozvole;
5. Izjavu kandidata da zahtjev za dodjelu sredstava za refundiranje dijela troškova podnosi za prvo sticanje vozačke dozvole „B“ kategorije (ovjerena kod nadležnog organa);
6. Broj transakcijskog računa sa nazivom banke.

Kandidatu koji ispunjava uslove ovog Javnog poziva jednokratno će biti dodijeljena sredstva u iznosu od 200,00 KM (slovima: dvijestotine konvertibilnih maraka).

**IV – NAČIN I ROK PODNOŠENJA PRIJAVA**

Ovaj Javni poziv se objavljuje na web stranici Općine Stari Grad Sarajevo.

Rok za podnošenje prijava je 31.12.2025. godine.

Prijava sa neophodnom dokumentacijom se podnosi na propisanom obrascu koji se može preuzeti u šalter sali Općine Stari Grad Sarajevo, šalter broj 4 i/ili na web-stranici Općine [www.starigrad.ba](http://www.starigrad.ba)) na protokol Općine ili putem pošte na adresu:

**Općina Stari Grad Sarajevo**

**Služba za obrazovanje, kulturu, sport i mlade**

**(sa naznakom: Javni poziv**

 **za dodjelu bespovratnih finansijskih sredstava namijenjenih mladima na području Općine Stari Grad Sarajevo za refundiranje dijela troškova za polaganje vozačkog ispita)**

**„B“ kategorije**

**Ulica Zelenih beretki broj 4**

**71000 Sarajevo**

**V – REZULTATI JAVNOG POZIVA**

Općinski načelnik imenuje Komisiju za izbor korisnika za dodjelu finansijskih sredstava namijenjenih mladima na području Općine Stari Grad Sarajevo za refundiranje dijela troškova polaganja vozačkog ispita „B“ kategorije.

Komisija ima zadatak da u skladu s odredbama Pravilnika i na osnovu propisanih kriterija objavljenih u Javnom pozivu, svakih 60 dana pregleda dostavljene prijave sa dokumentacijom, sačini pismeni izvještaj sa utvrđenim Prijedlogom liste korisnika bespovratnih sredstava namijenjenih za podršku mladima na području Općine Stari Grad Sarajevo za polaganje vozačkog ispita „B“ kategorije, te Prijedlog liste korisnika dostavi Općinskom načelniku.

Izbor korisnika bespovratnih finansijskih sredstava vrši Općinski načelnik, na osnovu prijedloga Komisije, u skladu sa kriterijima utvrđenim Pravilnikom.

Nepotpune i neblagovremene prijave neće se uzeti u razmatranje.

Svaki učesnik u Javnom pozivu koji nije zadovoljio uvjete Pravilnika biće pismeno obaviješten.

Za sve dodatne informacije kandidati se mogu obratiti Službi za obrazovanje, kulturu, sport i mlade na brojeve telefona: 033/282-324, 033/282-365 i 033/282-377.

**OPĆINSKI NAČELNIK**

 **Irfan Čengić**

**Općina Stari Grad Sarajevo**

**Služba za obrazovanje, kulturu, sport i mlade**

**S a r a j e v o**

**PRIJAVNI OBRAZAC BROJ 8.**

|  |  |
| --- | --- |
| Ime i prezime aplikanta |  |
| Ime jednog roditelja |  |
| Adresa stanovanja |  |
| Kontakt telefoni i e-mail |  |

**P R I J A V A**

na Javni poziv za dodjelu bespovratnih finanijskih sredstava namijenjenih mladima na području Općine Stari Grad Sarajevo za refundiranje dijela troškova za polaganje vozačkog ispita

„B“ kategorije

**Uz prijavu neophodno je priložiti sljedeće dokumente (original ili ovjerene kopije):**

1. Izvod iz matične knjige rođenih;
2. CIPS prijava prebivališta (ne starija od 3 mjeseca do dana podnošenja prijave);
3. Uvjerenje o kretanju (ne starija od 3 mjeseca do dana podnošenja prijave);
4. Fotokopiju vozačke dozvole;
5. Izjava kandidata da zahtjev za dodjelu sredstava za refundiranje dijela troškova podnosi za prvo sticanje vozačke dozvole „B“ kategorije (ovjerena kod nadležnog organa);
6. Broj transakcijskog računa sa nazivom banke.

Sarajevo, \_\_\_\_\_\_\_\_\_\_\_\_2025. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (svojeručni potpis)